terminkarakterer i valgfag basert på disse kompetansemålene det aktuelle skoleåret. Standpunktkarakteren som elevene får ved avslutning av 10. trinn, vil være basert på den kompetansen elevene har vist i alle valgfagene de har deltatt i gjennom 3 skoleår med størst vekt på valgfagene på 10. trinn. Hvis valgfag som blir trukket inn i undervisningen på 10. trinn, også har vært valgfag på 8. eller 9. trinn, vil elevenes prestasjoner på 8. og 9. trinn i disse valgfagene ikke trekkes inn i fastsettelse av standpunktkarakter. Elevene vil på vitnemålet få en standpunktkarakter for valgfag og skolen kan, dersom det er ønskelig, skrive på vitnemålet hvilke valgfag eleven har deltatt i.

#### Bakgrunnen for og hensikten med forsøket

Hensikten med forsøket er å kunne oppfylle intensjonene med valgfag bedre enn det dagens ordning tillater. Ringstabekk skole har i over 30 år arbeidet tverrfaglig. I det tverrfaglige arbeidet har læringsmål og aktiviteter som i dag er beskrevet i læreplanene for valgfag vært en integrert del av den ordinære opplæringen, og skolen har dermed oppfylt intensjonene med valgfagene uten å etablere særskilte valgfagstimer. Etter innføringen av valgfag har både lærere og elever uttrykt at valgfagene slik de er regulert i læreplanen, virker forstyrrende på opplæringen. Elevene opplever at regelen om at Valgfag skal ha en standpunktkarakter for hvert skoleår virker forstyrrende og medfører at faget i liten grad virker motiverende og varierende. Lærerne opplever at undervisningen i Valgfag medfører at integrerte praktiske aktiviteter, som tidligere ble gjennomført som en integrert del av opplæringen, nå må planlegges og gjennomføres utenfor den ordinære tverrfaglige opplæringen. Valgfagene trekker dermed tid og ressurser ut av den ordinære undervisningen. Dette medfører at både den ordinære undervisningen og undervisningen i valgfag blir dårligere enn den ville bli med valgfag som en integrert del av opplæringen. Valgfagene virker forstyrrende på skolens praktiske og tverrfaglige undervisning og et fag som etter intensjonen skulle skape variasjon og motivasjon, øker i stedet elevenes opplevelse av stress. Valgfagene slik de i dag er regulert virker dermed mot sin hensikt på vår skole. Intensjonen med innføring av Valgfag var å øke elevenes motivasjon for å lære gjennom å gi dem flere valgmuligheter. Valgfagene skulle også innfri en annen sentral målsetting fra Melding til Stortinget 22 2010-2011 (Motivasjon – Mestring - Muligheter), nemlig å gi elevene anledning til å arbeide mer praktisk. På Ringstabekk skole har innføringen av valgfag hatt motsatt effekt enn det som var ønsket. Dette skyldes to forhold: a) kravet om at elevene skal ha standpunktkarakter i faget etter hvert skoleår, b) kravet om at elevene skal velge et valgfag som medfører at elever på samme trinn må deles inn i ulike grupper basert på ulike valgfag. Opplæringen ved Ringstabekk skole har i flere år bl.a. omfattet følgende aktiviteter, som i dag kan betraktes som aktiviteter i et eller flere valgfag og som i forsøket vil bli gjennomført på angitt årstrinn:

- a) aktivitetsuke der alle elever sammen setter opp en musikal inkludert sang, dans, spill, kostymer, sminke og kulisser (Sal og scene, Design og redesign, Produksjon av varer og tjenester, Medier og informasjon - alle klassetrinn),
- b) elevbedrift med produksjon av bakervarer, drift av restaurant m.m. (Produksjon av varer og tjenester - 9. trinn),
- c) klassevise forestillinger og konserter (Sal og scene - alle klassetrinn),
- d) produksjon av film (Medier og informasjon - 10. trinn),
- e) Kunst- og designarbeider med vernissage og andre utstillinger (Design og redesign - alle klassetrinn),